Miafizestura (trutca ke Caillebotte)

Miafizestura ~ Le déjeuner (FR)

Miafizestura ( francavon Le déjeuner ) tir trutca Berhaut No. 36, i puntalingeks keve stama skuyun gan Gustave Caillebotte francaf lingesik bak 1876.

Bata trutca koe korikaf dotay re ( 2018 ) tigir.

Va estusa nakila koe estuxo ke kodia ke Caillebotte yasa keve 77-e ke Miromesnil vawila kaatoer. Bata mona re mea krulder.

Tigid : Martial Caillebotte weltikya ( 1819-1872 ) gadikya ke lingesik, zanivamba gan kwokilik ; roneon René Caillebotte ( 1851-1876 ) berikye ke Gustave. Bantan koe ara trutca ke berye miltandon zo kaatoer ( Yikye keve dilk ) ; waroldon laizon mulufter.

Caillebotte weltikya ware sugawalkar kiren yasagadikye, i trigaf arientusik volmiv vegeduyuse bak 1863 va bata mona, teni 1874 mulufteyer. Litera ke bata nakila tir rusagafa dum glastaf zikexeem ke estuxo. Lan yambamalyopasik batinde al suter : « Koe bata trutca, Caillebotte va dratcesa wira va glastafa blira bilder. Olkoba gu relingera ke divefa tamava kan gamiaf storn pakon riyus va dilk trumon zo konendar. Azega kum vapta meplodason zo tienduyur. Alpoz tir amlitaf num nekis va satolena antinda isen vewukxa do bata ilblisa yasa nuguyud ».

Norluca ke yambik kan gentimapafa wira jupar da va bata nakila paket, is kan vlardafa razeka keve taneafa azenta, rotir tela ke lingesik. Afi va dilk remustir isen kev vewukxa tcazar solve koredik kevafizon tigid. Buneks kan ivamu is ivamuacku is bargentim ke dilk ton iluta zirser.

 Watsa va oxifa nakila 
Watsa va oxifa nakila va Gustave Caillebotte remi trelafa klepa koswavayar. Ine va konaka trutca oku siatos lingeyer. Tulon grupet :

 Dere rupec 

 Stragela 

 Vuestexa 

|style="vertical-align: top;"|

|}

Miafizestura (trutca ke Caillebotte)
Miafizestura (trutca ke Caillebotte)